सीए के अम्पायरों को शिक्षित करेंगे हार्पर  
सीए ने आईसीसी की इलीट पैनल के अम्पायर डेरेल हार्पर को अपने देश के अम्पायरों को शिक्षित करने का काम सौंपा है।
क्रिकेट ऑस्ट्रेलिया (सीए) ने आईसीसी की इलीट पैनल के अम्पायर डेरेल हार्पर को अपने देश के अम्पायरों को शिक्षित करने का काम सौंपा है।  हार्पर को भारत और वेस्टइंडीज के बीच डोमिनिका में खेले जाने वाले तीसरे टेस्ट मैच में अम्पायर की भूमिका निभानी थी लेकिन पहले टेस्ट मैच में अपने फैसलों पर उंगली उठाए जाने के बाद उन्होंने इस टेस्ट से अपना नाम वापस ले लिया है।  डोमिनिका टेस्ट के साथ हार्पर का करियर समाप्त होना था लेकिन आलोचना ने उन्हें उससे पहले ही संन्यास पर मजबूर कर दिया। सीए ने हालांकि हार्पर को उसके साथ जुड़ने को लेकर बधाई दी है।  सीए के अम्पायर प्रबंधक सीन केरी ने कहा,  "हार्पर का करियर शानदार रहा है। वह आस्ट्रेलिया के सबसे अनुभवी टेस्ट अम्पायर हैं और खेल के प्रति उनका समर्पण देखने योग्य रहा है।"  "हम हार्पर के अनुभवों का फायदा उठाना चाहते हैं और इसी कारण हमने उन्हें अपने अम्पायरों को शिक्षित करने का काम सौंपा है। वह हमारे मानव संसाधन की देखरेख में अच्छा योगदान दे सकते हैं।"